|  |
| --- |
| OGRES NOVADA PAŠVALDĪBA  **BIRZGALES MŪZIKAS SKOLA**  Reģ.Nr.40900025340, Jaunatnes iela 2, Birzgale, Birzgales pagasts, Ogres novads, LV-5033  Tālrunis: 65034187, e-pasts: birzgalesmuzikassk@inbox.lv |

APSTIPRINU

Birzgales Mūzikas skolas

direktors .................................... /L. Paukšte/

2024. gada 10. jūlijā

**KĀRTĪBA PAR IZGLĪTOJAMO MĀCĪBU SASNIEGUMU VĒRTĒŠANU, IZGLĪTOJAMO PĀRCELŠANU NĀKAMAJĀ KLASĒ UN ATSKAITĪŠANU**

*Izdota saskaņā ar*

*Izglītības likuma 471 panta pirmo un otro daļu, izglītības likuma 22.panta pirmo un otro daļu*

*Birzgales Mūzikas skolas nolikuma 21. punktu*

**I Par izglītojamo mācību sasniegumu vērtēšanas kritērijiem un kārtību**

1. **Izglītojamo mācību sasniegumu vērtēšanas mērķis un uzdevumi**
   1. Izglītojamo mācību sasniegumu vērtēšanas mērķis ir objektīvs un profesionāls izglītojamā sasniegumu raksturojums, kas sekmē katra izglītojamā zināšanu un prasmju apguvi un izpratni par mācīšanās panākumiem.
   2. Izglītojamo mācību sasniegumu vērtēšanas uzdevumi ir:
      1. konstatēt katra izglītojamā sasniegumus, ievērojot viņa vajadzības, intereses, temperamentu un veselību;
      2. motivēt izglītojamo pilnveidot savus mācību sasniegumus;
      3. veikt nepieciešamo mācību procesa korekciju izglītojamā mācību sasniegumu uzlabošanai;
      4. veicināt izglītojamā, pedagogu un vecāku sadarbību;
      5. sekmēt izglītojamā līdzatbildību par mācību rezultātiem.
2. **Mācību sasniegumu vērtēšanas plānošana un vadība**
   1. Skolas vadība un metodisko komisiju vadītāji:

2.1.1. plāno izglītojamo pārbaudes darbus, ievērojot katrai klasei izmantojamo vērtēšanas metožu un izglītojamo individuālās attīstības īpatnību specifiku;

2.1.2. plāno nepieciešamos pasākumus pedagogu tālākizglītībā par vērtēšanas metodēm (metodisko palīdzību, kursus, pieredzes apmaiņu savā izglītības iestādē un ārpus tās);

2.1.3. nodrošina un kontrolē pedagogu un vecāku sadarbību izglītojamo mācību sasniegumu vērtēšanā un analīzē;

2.1.4. regulāri pārbauda, kā pedagogi izdara ierakstus par izglītojamo sasniegumiem skolvadības sistēmā „E-klase” (turpmāk – e-klase).

* 1. Izstrādājot mācību priekšmetu programmas, pedagogs tajās iekļauj izglītojamo sasniegumu vērtēšanas metodes un formas, lai dotu katram izglītojamajam iespēju apliecināt zināšanu, prasmju un mācīšanās dinamiku.

1. **Sadarbība ar vecākiem**
   1. Vecāki laikus jāiepazīstina ar mācību priekšmetu programmu prasībām.
   2. Pedagogiem regulāri jāinformē vecākus par izglītojamo mācību uzdevumiem un sasniegumiem e-klasē. Nepieciešamības gadījumā papildus var informēt vecākus arī citādā veidā (mutiski, rakstiski dienasgrāmatā, ar sms u.tml.).
   3. Instrumenta spēles pedagogam ne retāk kā divas reizes gadā jārunā individuāli ar katra izglītojamā vecākiem par bērna mācību sasniegumiem.
   4. Tiekoties ar vecākiem, pedagogam atļauts izmantot sarunā tikai tos e-klasē vai citos dokumentos izdarītos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem izglītojamajiem, informāciju var sniegt, nesaucot izglītojamo vārdus.
2. **Izglītojamo mācību sasniegumu vērtēšanas pamatprincipi**
   1. Pārbaudes obligātums – izglītojamie saņem vērtējumu par izglītības programmas satura apguvi.
   2. Noteikto kritēriju skaidrība – prasību kopums iegūtās izglītības kvalitātes vērtēšanai atbilstoši izvirzītajiem izglītības programmas, konkrētās mācību priekšmeta programmas mērķiem un uzdevumiem.
      1. Visiem pārbaudījumiem ir noteikti skaidri un nepārprotami vērtēšanas kritēriji:

* rakstu darbiem teorijas priekšmetos mūzikā – par katru uzdevumu un kopēji piešķiramais punktu skaits, kā arī tam atbilstošs vērtējums;
* citu pārbaudījumu (mācību koncerti, ieskaites, eksāmeni u.c.) kritēriji iekļauti mācību priekšmetu programmās.
  + 1. Izglītojamais zina un izprot vērtēšanas kritērijus, pedagogs spēj tos izskaidrot un pamatot.
  1. Vērtēšanas formu un veidu dažādība – mācību sasniegumu vērtēšanā izmanto dažādas formas (rakstos, mutvārdos, kombinēta – rakstos un mutvārdos, praktiski produktīva – programmas atskaņošana, tehnisko prasmju pārbaude) un veidus (vērtējums mācību stundās, patstāvīgais darbs mājās, kontroldarbs, ieskaite, eksāmens, mācību koncerts, konkurss).
  2. Pārbaudes pieejamība – pārbaudes darbā jādod iespēja izglītojamajam apliecināt zināšanas, prasmes, iemaņas visiem apguves līmeņiem atbilstošajos uzdevumos un situācijās (visos pārbaudījumos, kas tiek vērtēti ar atzīmi, izglītojamajam jādod iespēja saņemt maksimālo vērtējumu 10 ballu skalā); mācību starprezultātu un gala pārbaudēs iekļaujamajam mācību satura apjomam jāatbilst mācību priekšmetu programmās noteiktajam saturam.

1. **Izglītojamo mācību sasniegumu vērtēšanas kritēriji** 
   1. Izglītojamā mācību sasniegumus vērtē ar atzīmi 10 ballu vērtējuma skalā, raksturojot mācību priekšmeta programmas vai tās daļas apguves līmeni:

5.1.1. augsts apguves līmenis: izcili – 10; teicami – 9;

5.1.2. optimāls apguves līmenis: ļoti labi – 8; labi – 7; gandrīz labi – 6;

5.1.3. vidējs apguves līmenis: viduvēji – 5; gandrīz viduvēji – 4;

5.1.4. zems apguves līmenis: vāji – 3; ļoti vāji – 2; ļoti, ļoti vāji – 1.

* 1. Minimālais sekmīgais vērtējums visos mācību priekšmetos 10 ballu skalā ir 4 balles.

5.3. **Mūzikas** izglītības programmās:

5.3.1. izglītojamā mācību sasniegumus **instrumenta spēles tehniskajā ieskaitē, mācību koncertā, pārcelšanas eksāmenā** vērtē konkrētās nodaļas/ metodiskās komisijas pedagogi vai direktors. Strīdus gadījumos vērtējumu nosaka balsojot - ar balsu vairākumu; koncertmeistars var piedalīties snieguma vērtēšanā bez balsstiesībām;

5.3.2. skolas **beigšanas** eksāmenu **instrumenta spēlē** vērtē direktora noteikta komisija, kuras sastāvā ir konkrētās nodaļas/ metodiskās komisijas pedagogi un direktors; koncertmeistars var piedalīties snieguma vērtēšanā bez balsstiesībām;

5.3.3. beigšanas eksāmenu un/vai mācību rezultātu izvērtēšanai atsevišķos gadījumos var tikt pieaicināti eksperti vai atbilstošā mācību priekšmeta pedagogi no citām skolām;

5.3.4. skolas **beigšanas** eksāmenus **teorijas priekšmetos** vērtē teorijas priekšmetu pedagogi un direktors (komisijas sastāvā var tikt iekļauti citi pedagogi);

5.3.5. **tehniskā ieskaite** var tikt vērtēta ar atzīmi;

5.3.6. sniegumu **mācību koncertos, ieskaitēs, eksāmenos,** neatkarīgi no atskaņoto skaņdarbu skaita, vērtē ar vienu kopīgu atzīmi;

5.3.7. izglītojamo, kurš **piedalās festivālā vai konkursā**, var atbrīvot no mācību koncerta;

5.3.8. izglītojamo var atbrīvot no ieskaites vai mācību koncerta, ja vismaz trīsnedēļas pirms tā nav apmeklēta skola attaisnojošu iemeslu dēļ;

* 1. 5.3.9. ja ieskaites vai mācību koncerta dienā izglītojamais ir slims vai kavē citu attaisnojošu iemeslu dēļ, tad viņam tiek noteikts cits ieskaites vai mācību koncerta datums;
     1. 5.3.10. kārtības 5.3.8. un 5.3.9. punktus piemēro, ja Skola ir saņēmusi dokumentāru pamatojumu;

5.3.11. izglītojamo var atbrīvot no pirmās ieskaites vai mācību koncerta, mainoties

pedagogam (jebkāda iemesla dēļ);

5.3.12. pārcelšanas vai beigšanas eksāmena atzīme konkrētā mācību priekšmetā var ietekmēt gala vērtējumu ne vairāk kā par vienu balli;

5.3.13. **semestra vērtējuma** iegūšanai minimālais vērtējumu skaits mācību priekšmetā ir vismaz četri vērtējumi ar atzīmi mācību stundās, kā arī mācību priekšmetu programmās noteikto obligāto pārbaudījumu veidu (ieskaišu, mācību koncertu u.tml.) vērtējumi;

5.3.14. **mūzikas teorijas priekšmetos semestra vērtējuma** iegūšanai minimālais vērtējumu skaits mācību priekšmetā ir vismaz četri vērtējumi ar atzīmi mācību stundās, un pedagogs ir tiesīgs noteikt konkrētu pārbaudes darbu veidus un skaitu, kuri izglītojamajam jānokārto, lai varētu izlikt semestra vērtējumu mācību priekšmetā;

**Citi jautājumi**

5.4. Darbu glabāšana:

* + 1. skolā novērtētos rakstiskos pārbaudes darbus **mūzikas teorijas priekšmetos** konkrētā priekšmeta pedagogs uzglabā līdz mācību gada beigām. Pēc tam pedagogs ir tiesīgs šos darbus iznīcināt vai atdot izglītojamajam;
    2. Skolas beigšanas eksāmena darbi mūzikas teorijas priekšmetos tiek glabāti izglītojamā personas lietā piecus gadus pēc skolas beigšanas;
  1. Pedagogs nevar ne samazināt, ne izlikt vērtējumu pārbaudes darbā izglītojamajam viņa neapmierinošas uzvedības, nesalasāma rokraksta, neatļautu palīglīdzekļu izmantošanas vai cilvēka cieņu aizskarošu piezīmju u.tml. gadījumos. Šādos gadījumos lieto apzīmējumu „nav vērtējuma” jeb „n/v”.

**II Par pārcelšanu nākamajā klasē**

1. Izglītojamo pārcelšana notiek, pamatojoties uz pedagoģiskās padomes sēdes lēmumu ar direktora rīkojumu.
2. Mācību gada laikā izglītojamajam jāpiedalās visos mācību programmā paredzētajos pārbaudījumos – ieskaitēs, mācību koncertos u.c. Slimības vai citu attaisnojošu iemeslu dēļ tos var kārtot pagarinātā termiņā.
   1. **Mācību gada beigās:**

7.1.1. **mūzikas** izglītības programmās izglītojamais kārto pārcelšanas eksāmenus, ieskaites visos mācību priekšmetos, un pēc to sekmīgas nokārtošanas ar direktora rīkojumu tiek pārcelts nākamajā klasē;

1. Ja slimības vai citu attaisnojošu iemeslu dēļ izglītojamais nevar kārtot pārcelšanas eksāmenus

8.1. ar direktora rīkojumu tiek noteikti citi pārbaudījumu laiki jūnijā vai augustā;

8.2. izņēmuma gadījumos pedagoģiskās padomes sēdē tiek lemts par atbrīvošanu no pārcelšanas eksāmena kārtošanas.

1. Ja slimības vai citu attaisnojošu iemeslu dēļ izglītojamais nevar piedalīties ieskaitēs vienojoties ar direktoru un konkrēto pedagogu izglītojamais var tikt pārcelts nākamajā klasē uz semestra atzīmju pamata, ja semestra gaitā regulāri apmeklējis mācību stundas un gala vērtējums ir pietiekams.

1. Izglītojamais uz atkārtotu mācību gadu zināšanu padziļināšanai var tikt atstāts kopumā vienu reizi visā mācību laikā, pamatojoties uz Skolas direktora rīkojumu.
2. Izglītojamais var tikt pārcelts uz citu izglītības programmu, pamatojoties uz vecāku iesniegumu vai Skolas direktora rīkojumu.

**III Par atskaitīšanu**

1. Izglītojamā atskaitīšana notiek, pamatojoties uz pedagoģiskās padomes sēdes lēmumu un ar direktora rīkojumu:
   1. ja saņemts rakstveida iesniegums no izglītojamā vecāka/ aizbildņa par izstāšanos no skolas - šādā gadījumā izglītojamo no skolas var atskaitīt ar direktora rīkojumu bez pedagoģiskās padomes sēdes lēmuma;
   2. ja izglītojamais pēc atkārtotas zināšanu un prasmju pārbaudes ir saņēmis nepietiekamu vērtējumu gada vērtējumā kādā no mācību priekšmetiem;
   3. par vairākkārtēju skolas iekšējās kārtības noteikumu neievērošanu.

Kārtību par izglītojamo mācību sasniegumu vērtēšanas kritērijiem un kārtību, pārcelšanu nākamajā klasē un atskaitīšanu apspriests un pieņemts Birzgales Mūzikas skolas pedagoģiskās padomes sēdē, protokols Nr.4 no 10.07.2024.